
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1294 


6 Οκτωβρίου 1993 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης στην περιοχή του 
Νομού Αιτωλοακαρνανίας για τη ζώνη του Φράγμα¬ 
τος Αγίου Δημητρίου στο δεξιό αντέρεισμα, σε 
εκτέλεση του έργου «Κατασκευή έργων ενίσχυσης 
της ύδρευσης της Πρωτεύουσας από τον Εύηνο - 
Υδραγωγείο Ευήνου ΚΕ 700» . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεο- 
δομικής ενότητας «Νέα Κηφισιά - Ούλεν» του Δή¬ 


μου Κηφισιάς (Ν. Αττικής) και τροποποίηση του 
εγκεκριμένου ρυμοτομικού σχεδίου σε συνεχόμενη 

περιοχή του ίδιου Δήμου. 2 

Έγκριση μεταφοράς συντελεστή δόμησης ρυμοτομου- 
μένου ακινήτου που βρίσκεται εντός του ρυμοτομι¬ 
κού σχεδίου του Δήμου Καλαμαριάς (Ν. Θεσσαλονί¬ 
κης). 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1112053 (1) 


Αναγκαστική απαλλοτρίωση έκτασης στην περιοχή του 
Νομού Αιτωλοακαρνανίας για τη ζώνη του Φράγματος 
Αγίου Δημητρίου στο δεξιό αντέρεισμα, σε εκτέλεση 
του έργου «Κατασκευή έργων ενίσχυσης της ύδρευσης 
της Πρωτεύουσας από τον Εύηνο - Υδραγωγείο Ευή¬ 
νου ΚΕ 700». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκα¬ 
στικών απαλλοτριώσεων» σε συνδυασμό με τις διατάξεις 
του Β.Δ/τος 139/1971 «περί της αρμοδιότητος των Νο¬ 
μαρχών προς κήρυξιν αναγκαστικών τινων απαλλοτριώ¬ 
σεων». 


2. Τις διατάξεις του άρθρου 33 του Ν.Δ/τος 3881 /1958 
«περί έργων εγγείων βελτιώσεων». 

3. Τις διατάξεις του άρθρου 34 του Ν. 2040/92 (ΦΕΚ 
70/92 τ. Α’). 

4. Την Υ.2009/20.5.1993 (ΦΕΚ 365/21.5.1993 τ. Β’) 
κοινή απόφαση του Πρωθυπουργού και του Υπουργού Οι¬ 
κονομικών, σχετικά με την ανάθεση αρμοδιοτήτων στους 
Υφυπουργούς Οικονομικών, αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για τη ζώνη του 
φράγματος Αγίου Δημητρίου στον Εύηνο στο δεξιό αντέ¬ 
ρεισμα, σε εκτέλεση του έργου «κατασκευή έργων ενί¬ 
σχυσης της ύδρευσης της Πρωτεύουσας από τον Εύηνο - 
Υδραγωγείο Ευήνου ΚΕ 700», έκτασης εμβαδού 
563.368,50 μ2, η οποία βρίσκεται στην περιοχή του Νο¬ 
μού Αιτωλοακαρνανίας και φαίνεται στο με κλίμακα 1: 
1000 και αριθ. σχεδίου Ε 32 (φύλλα 5) κτηματολογικό διά¬ 
γραμμα του ΥΠΕΧΩΔΕ (Ανάδοχος ΑΕΓΕΚ Α.Ε. - ΔΟΜΙΚΑ 
ΕΡΓΑ - ΜΕΤΩΝ Α.Ε. - ϋΑΕΘΕΗ ΘΜΒΗ - 3Εϋ 3ρβ) και 
στον αντίστοιχο κτηματολογικό πίνακα, που έχουν θεωρη¬ 
θεί στις 8.4.1993 από τον Προϊστάμενο της ΕΥΔΕ - ΟΣΥΕ 
Τμήμα Ναυπάκτου του ΥΠΕΧΩΔΕ Δημ. Τσοπανίδη Πολ. 
Μηχανικό. 

Στην υπό' απαλλοτρίωση έκταση δεν περιλαμβάνονται 
τα ακίνητα του Δημοσίου που εικονίζονται στο κτηματολο- 
γικδ διάγραμμα και πίνακα της απαλλοτρίωσης. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 

1) Λούπας Ιωάννης, 2) Μέμος Φώτιος κλπ. 

Η απαλλοτρίωση κηρύσσεται υπέρ του Δημοσίου και με 
δαπάνη του, που θα αντιμετωπισθεί από τις πιστώσεις του 
προγράμματος Δημοσίων Επενδύσεων για υδραυλικά 
έργα αρμοδιότητας της Γενικής Γραμματείας Δημοσίων 
Έργων (έργο αριθ. 9076009 της ΣΑΕ 076), χαρακτηρίζε¬ 
ται δε ως κατεπείγουσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 1993 

01 ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ 
ΥΦΥΠ. ΟΙΚΟΝΟΜΙΚΩΝ ΔΗΜΟΣΙΩΝ ΕΡΓΩΝ 

ΠΕΤΡΟΣ ΔΟΥΚΑΣ ΑΧΙΛΛΕΑΣ ΚΑΡΑΜΑΝΛΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πολεοδομικής μελέτης τμήματος της πολεοδο- 
μικής ενότητας «Νέα Κηφισιά - Ούλεν» του Δήμου Κη¬ 
φισιάς (Ν. Αττικής) και τροποποίηση του εγκεκριμένου 
ρυμοτομικού σχεδίου σε συνεχόμενη περιοχή του ίδιου 
Δήμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

I. Τις διατάξεις των άρθρων 6 (παρ. 1,4, 5 και 6) και 7 
(παρ. 1,2 και 4) του Ν. 1337/1983 «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις» (Α' 33), όπως το άρθρο 6 τροποποιήθηκε με την παρ. 
2 του άρθρου 8 του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 3, 9 και 70 του Ν.Δ/τος της 
17.7.1923 «Περί σχεδίων πόλεων κλπ.» (Α' 228), όπως 
μεταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 6, 7, 8 και 9 του Ν. 1577/ 
1985 «Γενικός Οικοδομικός Κανονισμός» (Α' 210) όπως 
τροποποιήθηκαν με το άρθρο 13 (παρ. 1,2 και 3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας «ΟΚΧΕ» και άλλες σχετικές διατάξεις» 
(Α' 141) και το άρθρο 1 (παρ. 3 και 4) του Ν. 1772/1988 
«Τροποποίηση διατάξεων του Ν. 1577/1985 «ΓΟΚ» και 
άλλες σχετικές διατάξεις» (Α' 91). 

4. Τις διατάξεις της παρ. 1 εδ. του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιος Βουλγαράκη» (Β' 744). 

6. Την 3497/515/30.1.1991 απόφαση του Υπουργού 
Περιβάλλοντος, Χωροταξίας και Δημοσίων Έργων 
«Έγκριση Γενικού πολεοδομικού Σχεδίου (Γ.Π.Σ.) του Δή¬ 
μου Κηφισιάς (Ν. Αττικής)». 

7. Την 9182/1743/11.3.1993 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Έγκριση πολεοδομικής προμελέτης της πολεοδομικής 
ενότητας «Νέα Κηφισιά - Ούλεν» του Δήμου Κηφισιάς (ν. 
Αττικής). 

8. Τις 237/1986, 244/1986, 241/1986, 271/1986, 
273/1986 και 40/1992 γνωμοδοτήσεις του Δημοτικού 
Συμβουλίου Κηφισιάς. 

9. Τις 1/συν. 33η/30.10.1986, 11/συν. 1 η/8.1.1987 
γνωμοδοτήσεις του Συμβουλίου Χωροταξίας, Οικισμού και 
Περιβάλλοντος Διαμερίσματος Ανατολικής Αττικής και 
23/συν. 7η/27.2.1992 γνωμοδοτήσεις του Συμβουλίου 
Χωροταξίας Οικισμού και Περιβάλλοντος Νομαρχίας Ανα¬ 
τολικής Αττικής. 

10. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154), και το γεγονός ότι από τις κανονιστικές διατάξεις 
αυτού του δ/τος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

II. Την 278/1993 γνωμοδότηση του Συμβουλίου της 


Επικρατείας με πρόταση του υφυπουργού Περιβάλλο¬ 
ντος, Χωροταξίας και Δημοσίων Έργων, αποφασί¬ 
ζουμε:. 

Αρθρο 1 

Εγκρίνεται: 

1. Το πολεοδομικό σχέδιο τμήματος της πολεοδομικής 
ενότητας «Νέα Κηφισιά - Ούλεν» του Δήμου Κηφισιάς (Ν. 
Αττικής) με τον καθορισμό οικοδομήσιμων χώρων, οδών, 
πεζοδρόμου, χώρων πρασίνου, στάθμευσης αυτοκινήτων, 
χώρου αθλητισμού, παιδικής χαράς. 

2. Η τροποποίηση του εγκεκριμένου ρυμοτομικού σχε- 
,δίου σε συνεχόμενη περιοχή του ίδιου δήμου με την κα¬ 
τάργηση τμήματος της Λεωφόρου Κύμης και τη μετα¬ 
τροπή του σε χώρο αθλητισμού με στοιχεία Α, Β, Γ, Δ, Ε, Ζ, 
Α που ενοποιείται με τον όμοιο χώρο που καθορίζεται με 
την προηγούμενη παράγραφο σε οικοδομήσιμο χώρο, 
όπως οι παραπάνω ρυθμίσεις (παρ. 1 και 2) φαίνονται στο 
σχετικό πρωτότυπο διάγραμμα σε κλίμακα 1:1000 που θε¬ 
ωρήθηκε από τον Προϊστάμενο της Διεύθυνσης Τοπογρα- 
φικών Εφαρμογών με την 73006/1993 πράξη του και που 
αντίτυπό του σε φωτοσμίκρυνση δημοσιεύεται με το πα¬ 
ρόν διάταγμα. 

Αρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας το πο¬ 
λεοδομικό σχέδιο εγκρίνεται με την παρ. 1 του άρθρου 1 
του παρόντος και καθορίζονται οι όροι και περιορισμοί δό¬ 
μησης των οικοπέδων των οποίων το σχέδιο τροποποιείται 
με την παρ. 2 του άρθρου 1 του παρόντος. 

Αρθρο 3 

Επιτρέπεται η χρήση γενικής κατοικίας όπως προσδιο¬ 
ρίζεται από το άρθρο 3 του από 23.2.1987 Π.Δ/τος (Δ’ 
166) και ειδικότερα: 
α) κατοικίες 

β) μικρά εμπορικά καταστήματα καθημερινής χρήσης 
εμβαδού μέχρι πενήντα (50,000) τ.μ. (ψιλικά, γαλακτοπω¬ 
λεία) 

γ) κτίρια εκπαίδευσης 

δ) θρησκευτικοί χώροι 

ε) κτίρια κοινωνικής πρόνοιας 

στ) κτίρια στάθμευσης και γήπεδα στάθμευσης 

ζ) παιδικές χαρές. 

Αρθρο 4 

Στο πρόσωπο των οικοπέδων, οικοδομημένων ή μη, που 
βρίσκονται στη περιοχή της οποίας τροποποιείται και 
εγκρίνεται το πολεοδομικό σχέδιο καταργείται και επιβάλ¬ 
λεται προκήπιο πλάτους τριών (3), πέντε (5) και οκτώ (8) 
μέτρων όπως φαίνεται στο ίδιο διάγραμμα. 

Αρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται κατά τομείς I και II ως εξής: 

Α. Τομέας I. 

1. Ελάχιστο πρόσωπο: δέκα τρία (13,00) μ. 

Ελάχιστο εμβαδόν: τριακόσια (300) τ.μ. 

2. Επιπλέον των διατάξεων της προηγουμένης παρα¬ 
γράφου απαιτείται: 

α) στο οικοδομήσιμο τμήμα του οικοπέδου να εγγράφε- 
ται κάτοψη κτιρίου με: 

Ελάχιστη επιφάνεια: πενήντα (50) τ.μ. και 

Ελάχιστη πλευρά: πέντε (5) μ. και 

β) τα οικόπεδα να μην έχουν δημιουργηθεΐ από κατά¬ 
τμηση που έγινε κατά παράβαση των διατάξεων του από 
22.6.1983 Π.Δ/τος (Δ - 284). 

3. Μέγιστο ποσοστό κάλυψης των οικοπέδων: εξήντα 
τοις εκατό (60%) της επιφάνειας τους 

4. Συντελεστής δόμησης: πέντε δέκατα (0,5) 

5. Μέγιστο επιτρεπόμενο ύψος των κτιρίων: δέκα μέτρα 
και πενήντα εκατοστά του μέτρου (10,50 μ.) που προσαυ¬ 
ξάνεται κατά ένα μέτρο και πενήντα εκατοστά του μέτρου 
(1,50 μ.) σε περίπτωση κατασκευής στέγης. 

Β. Τομέας II. (χώρος αθλητισμού) 

1. Συντελεστής δόμησης: είκοσι εκατοστά (0,20) 

2. Μέγιστο ποσοστό κάλυψης των οικοπέδων: δέκα πέ¬ 
ντε τοις εκατό (15%) της επιφάνειας τους 

3. Μέγιστο επιτρεπόμενο ύψος των κτιρίων: δέκα μέτρα 
και πενήντα εκατοστά του μέτρου (10,50 μ.) που προσαυ¬ 
ξάνεται κατά ένα μέτρο και πενήντα εκατοστά του μέτρου 
(1,50 μ.) σε περίπτωση κατασκευής στέγης. 

Γ. Επιπλέον για τους τομείς I και II ορίζονται: 

1. Το κτίριο τοποθετείται μέσα στο οικόπεδο υποχρεω¬ 
τικά σε θέση ώστε να αφήνεται από τα πίσω και πλάγια 
όρια αυτού απόσταση Δ, όπως ορίζεται από το άρθρο 9 
παρ. 1 του Ν. 1577/85. 

Σε περίπτωση που με την εφαρμογή των παραπάνω δεν 


εξασφαλίζεται στο οικόπεδο ελάχιστη διάσταση κτιρίου 
επτά μέτρων (7,00 μ.) τότε η ως άνω απόσταση Δ' αφήνε¬ 
ται μόνο από το ένα πλάγιο όριο του οικοπέδου. 

2. Απαγορεύεται η κατασκευή κτιρίων επί υποστηλωμά- 
των (ΡΙΙ.ΟΤΙ3). 

3. Οι ηλιακοί συλλέκτες πρέπει να προσαρμόζονται αρ¬ 
χιτεκτονικά στη στέγη. 

4. Στην παραπάνω περιοχή ισχύει το από 23.11.1990 
Π.Δ/γμα (Δ' 691). 

5. Απαγορεύονται οι θέσεις στάθμευσης αυτοκινήτων 
να ορίζονται στο χώρο του προκηπίου. 

Άρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 4 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 

(3) 

Έγκριση μεταφοράς συντελεστή δόμησης ρυμοτομουμέ- 

νου ακινήτου που βρίσκεται εντός του ρυμοτομικού 

σχεδίου του Δήμου Καλαμαριάς (Ν. Θεσσαλονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/79 «Περί κα¬ 
θορισμού ανωτάτου ορίου συντελεστού δομήοεως κ.λπ.» 
(Α' 58). 

2. Τις διατάξεις του Π.Δ/τος 470/79 «Περί μετασχημα¬ 
τισμού των συντελεστών δομήσεων εις εμβαδά κατά την 
εφαρμογή του Ν. 880/79 (Α' 138), όπως τροποποιήθηκε 
με το από 19.6.87 Π.Δ/γμα (Δ' 592). 

3. Τις διατάξεις του Π. Δ/τος 510/79 «Περί ρυθμίσεως 
θεμάτων μεταφοράς συντελεστού δομήοεως κατά το Ν. 
880/79» (Α’ 154) όπως τροποποιήθηκε με το Π.Δ/γμα 
367/87 (Α’ 163). 

4. Τις διατάξεις του άρθρου 23 παρ. 1 (εδ. ιδ) του Ν. 
1558/85 «Κυβέρνηση και κυβερνητικά όργανα» (Α' 137). 

5. Την Υ. 1958/92 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων, Χρήστο 
Κατσιγιάννη και Γεώργιο Βουλγαράκη» (Β’ 744). 

6. Την 26020/18.3.93 πράξη συναίνεσης ενώπιον του 
συμβολαιογράφου Θεσσαλονίκης Ευσταθίου Ιωάννου Πα- 
νταζίδη, της Παρασκευής χήρας Σάββα Καζαντζή, το γέ¬ 
νος Γεωργίου και Φωτεινής Σάββα. 

7. Τις από 7.2.91 και 9.12.91 αιτήσεις της Παρασκευής 
Καζαντζή. 

8. Την 713/συν.58η/92 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

9. Την 32419/1.7.93 απόφαση του Υφυπουργού Περι¬ 
βάλλοντος, Χωροταξίας και Δημοσίων Έργων για προέ¬ 
γκριση της σχετικής τεχνικής μελέτης, με πρόταση του 
Υφυπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του 
ρυμοτομουμένου ακινήτου (βαρυνομένου) με το από 
28.10.32 Π.Δ/γμα (Α' 384) και το από 16.3.84 Π.Δ/γμα (Α' 
114) που βρίσκεται εντός του ρυμοτομικού σχεδίου του 


Δήμου Καλαμαριάς (Ν. Θεσσαλονίκης) επί των οδών Κα- 
λυβά και Κομνηνών και του οποίου την αποκλειστική κυ¬ 
ριότητα έχει η παραπάνω συναινούσα στη μεταφορά του 
συντελεστή δόμησης Παρασκευή χήρα Σάββα Καζαντζή 
το γένος Γεωργίου και Φωτεινής Σάββα, όπως το βαρυνό- 
μενο ακίνητο φαίνεται με στοιχεία 2,14 ερ, 15 ερ, 18 ερ, 
21 ερ, 44 ερ, 17 ερ, 8 ερ, 11,12, 9, 8,13, 2 στο σχετικό 
πρωτότυπο διάγραμμα σε κλίμακα 1:200 που θεωρήθηκε 
από τον Προϊστάμενο της Δ/νσης Τοπογραφικών Εφαρ¬ 
μογών με την 86742/93 πράξη του και που αντίτυπό του 
σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 

α) Εμβαδόν οικοπέδου για το οποίο υφίσταται δικαίωμα 
μεταφοράς συντελεστή δόμσηης: 274,95 τ.μ. 
β) Ποσοστό κάλυψης: 40%. 
γ) Συντελεστή δόμησης: 1,6. 
δ) Δομήσιμη επιφάνεια που αντιστοιχεί σ’ αυτό: 274,95 
τ.μ. κ 1,6 = 439,92 τ.μ. 

ε) Μεταφερόμενη δομήσιμη επιφάνεια: 439,22 τ.μ. 
ήτοι: 109,98 τ.μ. από ισόγειο και 329,94 τ.μ. από ορό¬ 
φους. 

Άρθρο 2 

Εγκρίνεται η χορήγηση τίτλου μεταφοράς συντελεστή 
δόμησης στο όνομα της Παρασκευής χήρα Σάββα Καζα¬ 
ντζή το γένος Γ εωργίου και Φωτεινής Σάββα, για εμβαδόν 
439,22 τ.μ. ήτοι: 109,98 τ.μ. από ισόγειο και 329,94 τ.μ. 
από ορόφους. * 

Άρθρο 3 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 28 Σεπτεμβρίου 1993 

